CELEX: 62015TB0321
Language: el
Date: 2015-07-17 00:00:00
Title: Υπόθεση T-321/15 R: Διάταξη του Προέδρου του Γενικού Δικαστηρίου της 17ης Ιουλίου 2015 — GSA και SGI κατά Κοινοβουλίου (Ασφαλιστικά μέτρα — Δημόσιες συμβάσεις παροχής υπηρεσιών — Διαδικασία διαγωνισμού — Πυρασφάλεια, βοήθεια προς το προσωπικό και εξωτερική επιτήρηση των εγκαταστάσεων του Ευρωπαϊκού Κοινοβουλίου στις Βρυξέλλες — Απόρριψη της προσφοράς υποψηφίου και ανάθεση της εκτελέσεως της συμβάσεως σε άλλον υποψήφιο — Αίτηση αναστολής εκτελέσεως — Έλλειψη επείγοντος)

28.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/31
            
         Διάταξη του Προέδρου του Γενικού Δικαστηρίου της 17ης Ιουλίου 2015 — GSA και SGI κατά Κοινοβουλίου
   (Υπόθεση T-321/15 R)
   ((Ασφαλιστικά μέτρα - Δημόσιες συμβάσεις παροχής υπηρεσιών - Διαδικασία διαγωνισμού - Πυρασφάλεια, βοήθεια προς το προσωπικό και εξωτερική επιτήρηση των εγκαταστάσεων του Ευρωπαϊκού Κοινοβουλίου στις Βρυξέλλες - Απόρριψη της προσφοράς υποψηφίου και ανάθεση της εκτελέσεως της συμβάσεως σε άλλον υποψήφιο - Αίτηση αναστολής εκτελέσεως - Έλλειψη επείγοντος))
   (2015/C 320/48)
   Γλώσσα διαδικασίας: η γαλλική
   
      Διάδικοι
   
   
      Αιτούσες: Gruppo Servizi Associati SpA (GSA) (Ρώμη, Ιταλία) και Security Guardian’s Institute (SGI) (Louvain-la-Neuve, Βέλγιο) (εκπρόσωπος: E. van Nuffel d’Heynsbroeck, δικηγόρος)
   
      Καθού: Ευρωπαϊκό Κοινοβούλιο (εκπρόσωποι: P. López-Carceller και B. Simon)
   
      Αντικείμενο
   
   Αίτημα, κατ’ ουσίαν, αναστολής εκτελέσεως, της αποφάσεως της 12ης Ιουνίου 2015 με την οποία το Κοινοβούλιο έκρινε μη σύμφωνη με τις προδιαγραφές την προσφορά που είχαν υποβάλει οι νυν αιτούσες στο πλαίσιο του διαγωνισμού EP/DGSAFE/UIB/SER/2014-014, με αντικείμενο την παροχή υπηρεσιών πυρασφάλειας, βοήθειας προς το προσωπικό και εξωτερικής επιτηρήσεως στις εγκαταστάσεις του Ευρωπαϊκού Κοινοβουλίου στις Βρυξέλλες, αφενός, και της αποφάσεως με την οποία η εκτέλεση της συμβάσεως αυτής ανατέθηκε στην εταιρία Securitas, αφετέρου.
   
      Διατακτικό
   
   Ο Πρόεδρος του Γενικού Δικαστηρίου διατάσσει:
   
               1)
            
            
               Απορρίπτει την αίτηση ασφαλιστικών μέτρων.
            
         
               2)
            
            
               Ανακαλεί τη διάταξη της 25ης Ιουνίου 2015, η οποία εκδόθηκε επί της υποθέσεως T-321/15 R.
            
         
               3)
            
            
               Επιφυλάσσεται ως προς τα δικαστικά έξοδα.